તેના પિતા જ્યોતિને કહેતા હતા કે, તે ત્રણ વર્ષની હતી ત્યારે તેમના બાઇકનું ટાયર ફાટતા તે પડી ગઈ હતી એટલે કાનને નુકસાન થયું હતું. પણ મેડિકલ સાયન્સ શારીરિક સતામણીના કારણે કાનને નુકસાન થાય છે તેવું માને છે. જ્યોતિ પરોક્ષ રીતે તેની સાવકી માતાના મારને કારણે જ કાનને નુકસાન થયું હોવાનો ઇશારો કરે છે. મોટી થઈને જ્યોતિ તેના પિતાની જેમ ફાઇટર પાયલોટ બનવા ઇચ્છતી હતી. પણ સાંભળી ન શકવાથી તેનું આ સ્વપ્ન પૂર્ણ ન થયું. તેઓ નવમા ધોરણમાં હતાં ત્યારે તેમને જન્મ આપનાર માતાનું તેમના જીવનમાં પુનરાગમન થયું હતું. પણ આ મિલન જ્યોતિને પીડા અને વેદનામાંથી બહાર કાઢી શક્યું નહોતું. તેઓ આ વિશે વધુ કશું કહેવાનો ઇનકાર કરે છે.